section_heading: Povijest
paragraph_text: Franjevci su dobili upravu kršćanskih svetih mjesta u Jeruzalemu, 1342. godine i razvili pobožnost "Via Dolorosa" (hrv. "Put suza"). To je ulica unutar zidina Starog grada u Jeruzalemu, koja obilježava posljednji put Isusa Krista na brdo Golgota, gdje je Isus bio razapet na križu. Put je obilježen s 14 postaja, a svaka postaja označava biblijski događaj Isusove muke, od suđenja u rimskoj tvrđavi Antonia do vrha Golgote (poznata i kao Kalvarija). Posljednjih pet postaja događale su se na brdu Golgota, gdje je danas Bazilika Svetog groba.